സൗദിയിലെ മാളുകളില് സമ്ബൂര്ണ്ണ സൗദിവത്ക്കരണം പ്രാബല്യത്തില് വന്നു റിയാദ് : സൗദി അറേബ്യയിലെ മാളുകളില് സമ്ബൂര്ണ്ണ സൗദിവല്ക്കരണം നടപ്പിലാക്കി മാനവ വിഭവശേഷി സാമൂഹിക വികസന മന്ത്രാലയം. മാനേജ്മന്റ് ഓഫീസിലെ ജോലി ഉള്പ്പെടെ എല്ലായിടത്തും സ്വദേശികളെ നിയമിക്കുന്നതാണ് പ്രാബല്യത്തില് വന്നത്. ശുചീകരണ ജോലികള്, ലോഡിംഗ് അണ്ലോഡിങ് ജോലികള്, വിനോദ സൗകര്യങ്ങളുടെ പരിപാലനം, ബാര്ബര് ഷോപ്പുകള് എന്നീ ജോലികള് 100 ശതമാനം സൗദിവല്ക്കരണത്തില് നിന്നും ഒഴിവാക്കിയിട്ടുണ്ട്. കൂടാതെ ഹൈപ്പര്മാര്ക്കറ്റുകളും സൂപ്പര്മാര്ക്കറ്റുകളും പൂര്ണ്ണമായും സ്വദേശിവല്ക്കരിക്കുന്നതില് നിന്നും ഒഴിവാക്കിയിട്ടുണ്ട്. സൗദി പൗരന്മാര്ക്ക് 51000 തൊഴില് അവസരങ്ങള് സൃഷ്ടിക്കുന്നതിന് വേണ്ടി മാനവ വിഭവശേഷി, സാമൂഹിക വികസന മന്ത്രി അഹമ്മദ് അല്രാജ്ഹി പുറപ്പെടുവിച്ച മൂന്ന് തീരുമാനങ്ങളില് ആദ്യത്തേതാണ് ഈ നടപടി. കഫേകളില് 50 ശതമാനവും റെസ്റ്റോറന്റുകളില് 40 ശതമാനവും ആയിരിക്കണം സൗദിവല്ക്കരണ നിരക്ക്. തൊഴിലാളികള്ക്ക് സമാനമായ യൂണിഫോമുകളും ഉണ്ടായിരിക്കണമെന്നും നിര്ദ്ദേശമുണ്ട്. നിയമലംഘകര് കനത്ത പിഴ ഉള്പ്പെടെയുള്ള ശിക്ഷ അനുഭവിക്കേണ്ടിവരുമെന്നും മന്ത്രാലയം മുന്നറിയിപ്പ് നല്കി.